ai4bharat/Pralekha huggingface dataset:
பிரதமர் அலுவலகம்
அசாம் மாநிலம் திப்புவில் அமைதி மற்றும் வளர்ச்சி பேரணியில் பிரதமர் ஆற்றிய உரையின் சாராம்சம்
பாரத் மாதாகி ஜே!
அசாம் ஆளுநர் திரு ஜெகதீஷ் முகி அவர்களே, முதலமைச்சர் திரு ஹிமந்தா பிஸ்வா சர்மா அவர்களே, கர்பி ராஜா திரு ராம் சிங் ரோங்காங்க் அவர்களே, மாநில அமைச்சர்களே, நாடாளுமன்ற, சட்டமன்ற உறுப்பினர்களே, எனது சகோதர, சகோதரிகளே வணக்கம்.
,கர்பி ஆங்லாங் மக்களின் அன்பான வரவேற்புக்கு நன்றி. சுதந்திரத்தின் 75 ஆவது ஆண்டு பெருவிழாவும், அசாமின் மகத்தான புதல்வர் லச்சித் போர்புக்கானின் 400-ஆவது பிறந்த நாளும் இதே நேரத்தில் வருவது பொருத்தமானதாகும். தேசபக்திக்கும், தேச சக்திக்கும் லச்சித் போர்புக்கானின் வாழ்க்கை உத்வேகமாக உள்ளது. கர்பி ஆங்லாங்கிலிருந்து நாட்டின் மகத்தான நாயகனுக்கு நான் வணக்கம் செலுத்துகிறேன்.
அனைவரும் இணைவோம், அனைவரும் உயர்வோம், அனைவரின் நம்பிக்கை, அனைவரின் முயற்சி என்ற உணர்வுடன் இரட்டை எஞ்சின் அரசு பணியாற்றுகிறது . இந்த தீர்மானம் கர்பிலாங்கில் இன்று மீண்டும் வலியுறுத்தப்படுகிறது. அசாமின் நிரந்தர அமைதிக்கும், துரித வளர்ச்சிக்கும் கையெழுத்திடப்பட்ட ஒப்பந்தத்தை செயல்படுத்துவது துரித கதியில் நடைபெற்று வருகிறது.
2,600-க்கும் அதிகமான நீர்நிலைகளை கட்டமைக்கும் பணி இன்று தொடங்கியுள்ளது. இந்த திட்டம் முழுமையாக மக்களின் பங்களிப்பை அடிப்படையாக கொண்டுள்ளது. இத்தகைய நீர்நிலைகள் பழங்குடி சமூகங்களின் வளமான பாரம்பரியங்கள். இந்த குளங்கள் கிராமங்களுக்கு தண்ணீர் சேமிப்பவையாக மட்டுமின்றி வருவாய்க்கான ஆதாரமாகவும் இருக்கும்.
வடகிழக்கின் பிரச்சினைகள் தற்போது குறைந்து வளர்ச்சி வேகம் எடுத்துள்ளது.இன்று அசாம் அல்லது வடகிழக்கு பகுதியின் மற்ற மாநிலங்களின் பழங்குடி பகுதிகளுக்கு யாராவது சென்றால் அவர் நிலைமையில் ஏற்பட்டுள்ள மாற்றத்தை பாராட்டுவார். போடோ ஒப்பந்தம் நிரந்தர அமைதிக்குக் கதவுகளைத் திறந்துள்ளன. திரிபுராவிலும் என்ஐஎஃப்டி அமைதியை நோக்கி வருகிறது. 25 ஆண்டு கால புரு-ரியாங் பிரச்சினையும் தீர்க்கப்பட்டுள்ளது.. நீண்டநாட்களாக வடகிழக்கின் பல மாநிலங்களில் ஆயுதப்படைகள் சிறப்பு அதிகார சட்டம் அமல்படுத்தப்பட்டு இருந்தது.இருப்பினும், கடந்த 8 ஆண்டுகளில் நிரந்தர அமைதியும், சிறந்த சட்டம் ஒழுங்கு நிலைமையும் வந்ததால், வடகிழக்கின் பல பகுதிகளில் இருந்து இந்த சட்டத்தை நாங்கள் அகற்றியிருக்கிறோம். அனைவரும் இணைவோம்-அனைவரும் உயர்வோம் என்ற உணர்வில் எல்லைப் பிரச்சினைகளுக்கு தீர்வு காணப்பட்டுள்ளது. அசாம் - மேகாலயா இடையே ஏற்பட்ட உடன்பாடு மற்றவற்றையும் ஊக்கப்படுத்தும். ஒட்டுமொத்த பிராந்தியத்தின் வளர்ச்சி விருப்பத்திற்கும் இது ஊக்கமளிக்கும்.
அசாம் மக்களின் நேசத்திற்கும், வட்டியுடன் அவர்களுக்கு திரும்ப செலுத்துவேன். இந்த பிராந்தியத்தின் தொடர்ச்சியான வளர்ச்சிக்கு என்னை அர்ப்பணித்துக் கொண்டிருக்கிறேன்.
ரசாயனம் மற்றும் உரங்கள் அமைச்சகம்
ராஷ்டிரிய ரசாயன மற்றும் உரத்தொழிற்சாலையின் இடத்தை மும்பை மாநகர மண்டல மேம்பாட்டு ஆணையத்திற்கு மாற்றுவதற்கு மத்திய அமைச்சரவை ஒப்புதல் அளித்துள்ளது
ராஷ்டிரிய ரசாயன மற்றும் உரத்தொழிற்சாலையின் இடத்தை கிரேட்டர் மும்பை முனிசிபல் கார்ப்பரேஷனுக்கு வழங்க முடிவு மற்றும்
மாற்று மேம்பாட்டு உரிமைகளை விற்கவும், அது தொடர்பான சான்றிதழ்களைப் பெறவும், மத்திய அமைச்சரவை ஒப்புதல்
புதுதில்லியில் பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் கீழ்கண்ட இடம் மாற்றங்களுக்கு ஒப்புதல் அளிக்கப்பட்டது.
- ராஷ்டிரிய ரசாயன மற்றும் உரத்தொழிற்சாலையின் இடத்தை மும்பை மாநகர மண்டல மேம்பாட்டு ஆணையத்திற்கு மாற்றுவதற்கு மத்திய அமைச்சரவை ஒப்புதல் அளித்துள்ளது
- ராஷ்டிரிய ரசாயன மற்றும் உரத்தொழிற்சாலையின் இடத்தை கிரேட்டர் மும்பை முனிசிபல் கார்ப்பரேஷனுக்கு வழங்க முடிவு மற்றும்
- மும்பை மாநகர மண்டல மேம்பாட்டு ஆணையம் மற்றும் கிரேட்டர் மும்பை முனிசிபல் கார்ப்பரேஷன் ஆகியவற்றுக்கு இடத்தை மாற்றுவது தொடர்பான சான்றிதழ்களை பெறுவது / மாற்று மேம்பாட்டு உரிமைகளை விற்பது ஆகியவற்றுக்கும் மத்திய அமைச்சரவை ஒப்புதல்
பின்புலம்
ராஷ்டிரிய உர மற்றும் ரசாயன தொழிற்சாலை உரங்கள் மற்றும் ரசாயன பொருட்களை தயாரிக்கும் முன்னணி பொதுத்துறை நிறுவனம், ஏற்கனவே இருந்த இந்திய உர கார்ப்பரேஷன் நிறுவனத்தை மாற்றியமைத்து 1978 ஆம் ஆண்டு மார்ச் மாதம் 6-ம் தேதி ராஷ்டிரிய உரத் தொழிற்சாலை தோற்றுவிக்கப்பட்டது. தற்போது ராஷ்டிரிய உரத் தொழிற்சாலையின் முதலீடு 800 கோடி ரூபாயாக உள்ளது. 1977 ஆம் ஆண்டு இந்த நிறுவனத்திற்கு மினி ரத்னா தகுதி வழங்கப்பட்டது. மும்பை மாநகர மண்டல மேம்பாட்டு ஆணையம் ராஷ்டிரிய உரத் தொழிற்சாலையிடமிருந்து பெற்ற இடத்தில் சாலை அமைத்து அதனை பொதுமக்கள் பயன்பாட்டிற்கு 2014 ஆம் ஆண்டு வழங்கியது.
ராஷ்டிரிய உர மற்றும் ரசாயன தொழிற்சாலை கிரேட்டர் மும்பை முனிசிபல் கார்ப்பரேஷனை தனது மேம்பாட்டு திட்டத்தில் உள்ள ஆர்.சி.எஃப். காலனி சாலையை நீக்க நீண்டகாலமாக கோரி வந்தது. இதனைத் தொடர்ந்து ராஷ்டிரிய ரசாயன மற்றும் உரத் தொழிற்சாலை 18.3 மீட்டர் டீ.பி. சாலையை அமைக்க 16,000 சதுர அடி நிலத்தை அளிக்க ஒப்புக்கொண்டது. இதற்கு பிரதிபலனாக ராஷ்டிரிய ரசாயன மற்றும் உரத் தொழிற்சாலை இழப்பீடாக கிரேட்டர் மும்பை முனிசிபல் கார்ப்பரேஷனிடமிருந்து மாற்று மேம்பாட்டு விற்பனை உரிமையை பரஸ்பரம் ஒப்புக்கொள்ளப்பட்ட நிபந்தனைகளோடு ஏற்றுக்கொண்டுள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
7வது சர்வதேச யோகா தினம்: இணைய கருத்தரங்கில் மத்திய அமைச்சர் நிதின் கட்கரி உரை
ஏழாவது சர்வதேச யோகா தினத்தை முன்னிட்டு நடத்தப்பட்ட இணைய கருத்தரங்கில் மத்திய அமைச்சர்கள் திரு. நிதின் கட்கரி, திரு ஸ்ரீபத் நாயக் ஆகியோர் உரையாற்றினார்கள்.
ஏழாவது சர்வதேச யோகா தினத்தை முன்னிட்டு நடத்தப்பட்ட இணைய கருத்தரங்கில் மத்திய சாலை போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி கலந்து கொண்டு பேசியதாவது:
மக்களின் வாழ்வில் அனைத்து நோய்கள், அசவுகரியங்களை யோகா குறைக்கிறது. யோகாவின் பிரபலத்தை அதிகரிக்க, யோகா பயிற்சி வகுப்புக்கள், கிராம பஞ்சாயத்து அளவில் பல மொழிகளில் நடத்தப்பட வேண்டும். இதற்கு அனைத்துவித தொழில்நுட்ப உதவிகளையும் பயன்படுத்த வேண்டும். யோகா ஒரு அறிவியல். அதை அனுபவத்தின் மூலம் உணர முடியும். இதில் முடிவில்லா பயன்கள் உள்ளன. யோகாவை உலக நடைமுறையாக பிரதமர் திரு நரேந்திர மோடி மாற்றியுள்ளார். யோகாவின் பலன்களை மக்கள் அறியச் செய்ய, உலகளாவிய தினமும் ஏற்படுத்தப்பட்டுள்ளது.
இவ்வாறு நிதின் கட்கரிகூறினார்.
பாதுகாப்புத்துறை இணையமைச்சர் திரு ஸ்ரீபத் நாயக் பேசுகையில், ‘‘ ஆயுஷ் அமைச்சராக நான் 7 ஆண்டுகள் பணியாற்றியதால், எனது வாழ்வில் யோகாவுக்கு எப்போதும் சிறப்பிடம் உள்ளது. நாடு முழுவதும் உள்ள யோகா ரசிகர்களின் அர்ப்பணிப்பு காரணமாக, யோகா என்பது தற்போது வீட்டு பெயராக மாறியுள்ளது. யோகா, நாம் ஒவ்வொருவரின் அன்றாட வாழ்வில் ஒரு அங்கமாக மாற வேண்டும்’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729002
-----
(Visitor Counter : 119
மனித வள மேம்பாட்டு அமைச்சகம்
ஐஐஎஸ்சி, ஐஐடிகள், ஐஐஐடிகள், ஐஐஎஸ்ஈஆர் மற்றும் என்ஐடிகளின் இயக்குநர்களுடன் கொவிட் மேலாண்மை நிலவரம் மற்றும் ஆன்லைன் கல்வி முறை குறித்த கூட்டத்திற்கு மத்திய கல்வி அமைச்சர் தலைமை தாங்கினார்
ஐஐஎஸ்சி, ஐஐடிகள், ஐஐஐடிகள், ஐஐஎஸ்ஈஆர் மற்றும் என்ஐடிகளின் இயக்குநர்களுடன் கொவிட் மேலாண்மை நிலவரம் மற்றும் ஆன்லைன் கல்வி முறை குறித்து காணொலி மூலம் நடைபெற்ற கூட்டத்திற்கு மத்திய கல்வி அமைச்சர் ரமேஷ் பொக்ரியால் 'நிஷாங்க்' இன்று தலைமை தாங்கினார்.
மத்திய கல்வி துறை இணை அமைச்சர் திரு சஞ்சய் தோத்ரே, உயர்கல்வித்துறை செயலாளர், ஐஐஎஸ்சி, ஐஐடிகள், ஐஐஐடிகள், ஐஐஎஸ்ஈஆர் மற்றும் என்ஐடிகளின் இயக்குநர்கள் உள்ளிட்டோர் இக்கூட்டத்தில் கலந்து கொண்டனர்.
தேசிய முக்கியத்துவம் வாய்ந்த இந்த நிறுவனங்களில் கொவிட் பாதுகாப்பு நடவடிக்கைகள் எடுக்க வேண்டிய அதே நேரத்தில் கல்வியின் தரத்தையும் பராமரிப்பது அவசியம் என்று மத்திய அமைச்சர் வலியுறுத்தினார். ஆன்லைன் மூலம் கல்வி கற்பித்தல் மற்றும் மெய்நிகர் ஆய்வக படிப்புகளை வழங்குதல் ஆகியவை குறித்து அமைச்சர் ஆய்வு செய்தார்.
இந்தக் கல்வி நிறுவனங்களில் உறுதிப்படுத்தப்பட்டுள்ள கொவிட் பாதிப்புகளின் நிலவரம் மற்றும் அதன் மூலம் உருவான சூழ்நிலைகள் குறித்தும் விவாதிக்கப்பட்டது. கொவிட் நிலைமையை எதிர்கொள்வதற்காக தேசிய முக்கியத்துவம் வாய்ந்த இந்நிறுவனங்கள் எடுத்த ஆராய்ச்சி நடவடிக்கைகள் குறித்து முக்கியமாக விவாதிக்கப்பட்டது.
குறைந்த விலை ஆர்டி-பிசிஆர் பரிசோதனை கருவிகள், உபகரணங்கள், சுவாசக் கருவிகள், கொவிட் நிலவரத்தை கணிக்கும் கணித அமைப்பு உள்ளிட்டவற்றை உருவாக்கியதற்காகவும், அவற்றை மாநில சுகாதார துறைகளின் பயன்பாட்டிற்கு கிடைக்க செய்ததற்காகவும் உயர்கல்வி நிறுவனங்களை மத்திய கல்வி அமைச்சர் பாராட்டினார்.
தேசிய கல்வி கொள்கை 2020-ஐ பொருத்தவரை, புதிய துறைகள் மற்றும் புதிய பல்முனை திட்டங்களை பெரும்பாலான நிறுவனங்கள் ஏற்கனவே தொடங்கியுள்ளதாக கூட்டத்தில் குறிப்பிடப்பட்டது.
மின்னணு மற்றும் தகவல் தொழில்நுட்பம்
மக்கள் ஆதாருடன் இணைக்கப்பட்ட மின்னஞ்சல்/மொபைல் எண்ணைச் சரிபார்க்க யுஐடிஏஐ அனுமதி
பயனாளிகள் தங்கள் ஆதாருடன் இணைக்கப்பட்ட மொபைல் எண்கள் மற்றும் மின்னஞ்சல் முகவரிகளை சரிபார்க்க இந்தியத் தனித்துவ அடையாள ஆணையம்  குடியிருப்பாளர்கள் அனுமதி அளித்துள்ளது.
சில சந்தர்ப்பங்களில், தங்களுடைய ஆதார் எந்த மொபைல் எண்ணுடன் இணைக்கப்பட்டுள்ளது என்பது குறித்து மக்களுக்குத் தெரியவில்லை என்பது யுஐடிஏஐ கவனத்திற்கு வந்தது. எனவே ஆதாருடன் தொடர்புடைய ஒரு முறை கடவுச் சொற்கள் வேறு ஏதேனும் எண்ணுக்குப் போய்விடுமோ என மக்கள் கவலைப்பட்டனர். இப்போது, இந்த வசதியின் மூலம், மக்கள் இதை மிக எளிதாகச் சரிபார்க்கலாம்.
அதிகாரப்பூர்வ இணையதளத்தில்  அல்லது mAadhaar செயலியில் ‘மின்னஞ்சல்/மொபைல் எண்ணைச் சரிபார்க்கவும்’ அம்சத்தின் கீழ் இந்த வசதியைப் பெறலாம். குறிப்பிட்ட மொபைல் எண் அவர்களது ஆதாருடன் இணைக்கப்படாத பட்சத்தில் அதனைத் தெரிவிப்பதோடு, அவர்கள் விரும்பினால், மொபைல் எண்ணைப் புதுப்பிக்கத் தேவையான நடவடிக்கைகளைகளையும் அதில் அறிந்து கொள்ளலாம்.
ஆதார் பதிவு செய்யும்போது கொடுத்த மொபைல் எண் நினைவில் இல்லை என்றால், mAadhaar தளம் மற்றும் mAadhaar செயலியில், அவர்கள் கொடுத்த மொபைல் எண்ணின் கடைசி 3 இலக்கங்களைப் பார்க்க முடியும்.
மின்னஞ்சல்/மொபைல் எண்ணை ஆதாருடன் இணைக்கவோ, புதுப்பிக்கவோ விரும்பினால், மக்கள் அருகில் உள்ள ஆதார் மையத்திற்குச் செல்லலாம்.
பிரதமர் அலுவலகம்
ரக்ஷா பந்தனை முன்னிட்டு பெண்களும், குழந்தைகளும் பிரதமருக்கு ராக்கி அணிவித்தனர்
ரக்ஷா பந்தன் பண்டிகையை முன்னிட்டு, சமுதாயத்தின் பல்வேறு தரப்பினைச் சேர்ந்த பெண்களும், குழந்தைகளும் பிரதமர் திரு. நரேந்திர மோடியை இன்று அவரது இல்லத்தில் சந்தித்து வாழ்த்துத் தெரிவித்தனர். அவர்கள் பிரதமரின் மணிக்கட்டில் ராக்கி அணிவித்தனர். குழந்தைகளை ஆசிர்வதித்த பிரதமர், அனைவருக்கும் ரக்ஷா பந்தன் பண்டிகை வாழ்த்துகளைத் தெரிவித்தார்.
பிரதமர் அலுவலகம்
ஓய்வு பெற்ற ஏர் வைஸ் மார்ஷல் சந்தன் சிங் ரதோர் மறைவுக்கு பிரதமர் இரங்கல்
விமானப்படையிலிருந்து ஓய்வு பெற்ற வைஸ் அட்மிரல் சந்தன் சிங் ரதோர் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
”விமானப்படையிலிருந்து ஓய்வு பெற்ற வைஸ் அட்மிரல் சந்தன் சிங் ரதோரின் அப்பழுக்கற்ற பணியை இந்தியா என்றும் நினைவு கூரும். விமானப்படையின் வீரமிக்க மாவீரராகத் திகழ்ந்த அவர், வலிமையான, பாதுகாப்பான இந்தியாவுக்காக பங்காற்றியுள்ளார். அவரது மறைவு துயரத்தை ஏற்படுத்தியுள்ளது. அன்னாரது குடும்பத்திற்கு இரங்கல்கள். ஓம் சாந்தி”, என்று பிரதமர் கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
கோவிட்-19 தொற்று குறித்த அமைச்சர்கள் குழுவின் 15-வது கூட்டம்; தற்போதைய நிலவரம், மேலாண்மைக்கான முன்னேற்பாடுகள் நடவடிக்கைகள் பற்றி ஆய்வு
கோவிட்-19 தொற்று குறித்த உயர் மட்ட அமைச்சர்கள் குழுவின் 15-வது கூட்டம் புதுதில்லி நிர்மாண் பவனில் மத்திய சுகாதாரம் மற்றும் குடும்ப நலத்துறை அமைச்சர் டாக்டர். ஹர்ஷவர்தன் தலைமையில் இன்று நடைபெற்றது. இந்தக் கூட்டத்தில், சிவில் விமானப் போக்குவரத்து துறை அமைச்சர் திரு. ஹர்தீப் சிங் பூரி, வெளியுறவு அமைச்சர் டாக்டர். ஜெய்சங்கர், உள்துறை இணையமைச்சர் திரு. நித்யானந்த ராய், கப்பல் துறை மற்றும் ரசாயனம், உரத்துறை இணையமைச்சர் திரு. மான்சுக் மாண்டவியா, சுகாதாரம் மற்றும் குடும்ப நலத்துறை இணையமைச்சர் திரு. அஷ்வினி குமார் சவுபே ஆகியோருடன் பாதுகாப்பு படை தலைமை தளபதி திரு பிபின் ராவத் கலந்து கொண்டார்.
இந்தியா உள்பட உலகம் முழுவதிலும், கோவிட்-19 தொற்று பரவல், பாதிக்கப்பட்டவர்களின் தற்போதைய நிலை குறித்த விளக்கக் காட்சி கூட்டத்தில் விரிவாக வெளியிடப்பட்டது. உலக அளவில் மொத்தம் 42,48,389 பேர் கோவிட்-19 தொற்று நோய்க்கு ஆளாகியுள்ளனர். அதில் உயிரிழந்தவர்களின் எண்ணிக்கை 2,94,046. இறப்பு விகிதம் 6.92%. அதேசமயம் இந்தியாவில் தொற்று நோயால் 81,970 பேர் பாதிக்கப்பட்டுள்ளனர். 2,649 பேர் உயிரிழந்துள்ளனர். இறப்பு விகிதம் 3.23% மட்டுமே. இதுவரை, மொத்தம் 27,920 பேர் குணமடைந்துள்ளனர். கடந்த 24 மணி நேரத்தைப் பார்க்கும் போது 1,685 பேர் குணமடைந்துள்ளனர். இதையும் சேர்த்து, குணமடைந்தவர்களின் விகிதம் 34.06% ஆக உள்ளது. பொது முடக்கத்தின் பயனாக, அது தொடங்கிய வாரத்தில் 3.4 நாட்களாக இருந்த நோய்த்தொற்று இரு மடங்கானது. இது கடந்த வாரம் 12.9 நாட்களாக முன்னேற்றம் கண்டுள்ளது குறிப்பிடப்பட்டது.
கோவிட்-19 தொற்று பரவாமல் கட்டுப்படுத்தல் மற்றும் மேலாண்மை அம்சங்களுடன், மத்திய, மாநில அரசுகள் எடுத்த நடவடிக்கைகள் குறித்து அமைச்சர்கள் குழு மிக ஆழமாக விவாதித்தது. இந்தியாவில் நோயால் பாதிக்கப்பட்டவர்களில் 79% பேர் 30 நகர்ப்புறப் பகுதிகளைச் சேர்ந்தவர்கள் என அமைச்சர்கள் குழுவிடம் தெரிவிக்கப்பட்டது. அதிக எண்ணிக்கையில் நோய்த் தொற்று உறுதி செய்யபட்ட மற்றும் அதிகம் பேர் உயிரிழந்த மாநிலங்களில் மேற்கொள்ளப்பட வேண்டிய கோவிட்-19 மேலாண்மை உத்திகள் பற்றி கவனம் செலுத்துவது அவசியம் என அமைச்சர்கள் குழு விவாதித்தது. சிகிச்சை மற்றும் இறப்பு மேலாண்மை விஷயத்தில், உரிய நேர நோய் கண்டுபிடிப்பு மற்றும் பாதிக்கப்பட்டவர்களுடன் தொடர்பில் இருந்தவர்களைக் கண்டறிவது சிறந்த வழி என கூட்டத்தில் தெரிவிக்கப்பட்டது. புலம் பெயர்ந்த தொழிலாளர்கள் மற்றும் வெளிநாடுகளில் இருந்து திரும்பியவர்களால் பல்வேறு மாநிலங்கள் மற்றும் யூனியன் பிரதேசங்களில் ஏற்பட்டுள்ள சவால்கள் குறித்தும் அமைச்சர்கள் குழு விவாதித்தது.
--------------------
(Visitor Counter : 152
பாதுகாப்பு அமைச்சகம்
இந்திய-புருனே இருதரப்பு உறவுகளை வலுப்படுத்த புருனே சென்றன இந்திய கடற்படை கப்பல்கள் ஷிவாலிக் மற்றும் காட்மாட்
இந்தியாவின் 'கிழக்கை செயல்படுத்துக’ கொள்கைக்கு இணங்க இந்திய கடற்படை கப்பல்களான ஷிவாலிக் மற்றும் காட்மாட், இன்று  புருனே நாட்டின் முவராவை சென்றடைந்தன. இந்த பயணத்தின்போது புருனே நாட்டு கடற்படையுடன் பல்வேறு இருதரப்பு தொழில்சார்ந்த கலந்துரையாடல்களில் இரு கப்பல்களின் குழுவினரும் பங்கு பெறுவார்கள்.
இருநாடுகளுக்கு இடையேயான இயங்கு தன்மையை மேம்படுத்தவும், சிறந்த நடைமுறைகளில் இருந்து பயன்பெறவும், கடல்சார் பாதுகாப்பு நடவடிக்கைகளுக்கான வழிமுறைகள் பற்றிய பரஸ்பர புரிதலை மேம்படுத்தவும் இந்த பயிற்சி இரண்டு கடற்படைகளுக்கும் ஓர் வாய்ப்பாக அமையும். இரு நாடுகளின் கடற்படைகளிடையேயான வலுவான இணைப்பை ஒருங்கிணைக்க திட்டமிடப்பட்டுள்ள துறைமுகப் பேச்சுவார்த்தைகள் மற்றும் கடல் பயிற்சிகள், இந்திய-புருனே பாதுகாப்பு உறவுகளை வலுப்படுத்துவதை நோக்கிய மேலும் ஒரு நடவடிக்கையாக அமையும். ஆகஸ்ட் 12-ஆம் தேதி இந்த இருதரப்பு பயிற்சிகள் நிறைவடையும்.
கொவிட்- 19 பெருந்தொற்றைக் கருத்தில் கொண்டு, அனைத்து கலந்துரையாடல்களும், பயிற்சிகளும் தொடர்பற்ற வகையில் மேற்கொள்ளப்படும்.
ஐஎன்எஸ் ஷிவாலிக் மற்றும் காட்மாட், ஆகியவை கிழக்கு கடற்படை தலைமையின் கீழ் உள்நாட்டிலேயே வடிவமைக்கப்பட்டு, உருவாக்கப்பட்ட நவீனரக கப்பல்கள் ஆகும். பல்வேறு ஆயுதங்கள் மற்றும் உணரிகள் பொருத்தப்பட்டு ஹெலிகாப்டர்களை சுமந்து செல்லும் வசதி கொண்ட இந்த இரண்டு கப்பல்கள், இந்தியாவின் போர் கட்டமைப்பு திறன்களை எடுத்துரைக்கும்.
புருனே கடற்படையுடனான பயிற்சியை நிறைவு செய்த பிறகு இந்தக் கப்பல்கள், ஜப்பான், ஆஸ்திரேலியா மற்றும் அமெரிக்க கடற்படைகளுடன் நடைபெறும் மலபார்-21 பயிற்சியில் கலந்துகொள்வதற்காக குவாம் செல்லும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1743981
அறிவியல் மற்றும் தொழில்நுட்பத்துறை
நவீன தொழில்நுட்பம் மூலம் விவசாயம், கிராமப்புற மீட்டுருவாக்கம் ஆகியவை கண்காட்சியின் முக்கிய சிறப்பம்சமாக இருக்கும்: டாக்டர் ஜிதேந்திர சிங்
நாடு முழுவதும் ஏப்ரல் 24-ம் தேதி பஞ்சாயத்து ராஜ் தினம்” கொண்டாட்டப்படுவதையொட்டி, ஜம்முவில் பிரதமர் பயணம் மேற்கொள்வதற்கு முன்னதாக மத்திய அறிவியல் மற்றும் தொழில்நுட்பத்துறை இணை அமைச்சர்  ; புவி அறிவியல் இணையமைச்சர் ; பிரதமர் அலுவலகம், பணியாளர்கள், மக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங் மற்றும் ஊரக வளர்ச்சி மற்றும் பஞ்சாயத்து ராஜ் அமைச்சர் திரு கிரிராஜ் சிங் ஆகியோர் அங்குள்ள முக்கிய விஷயங்கள் மற்றும் பிரச்சினைகள் குறித்து விவாதித்தனர்.
ஜம்முவில் இம்மாதம் 24 ஆம் தேதி பிரதமர் நரேந்திர மோடி பங்கேற்கும் நிகழ்ச்சிக்கான கண்காட்சி கருப்பொருள் குறித்து மத்திய அமைச்சர்கள் டாக்டர் ஜிதேந்திர சிங், கிரிராஜ் சிங் ஆகியோர் இன்று விவாதித்தனர்.
தேசிய “பஞ்சாயத்துராஜ் தினம்” நிகழ்ச்சியில் பிரதமரின் வருகைக்கு முன்னதாக நடந்த தொடர் ஆயத்த கூட்டத்தில், கிராமப்புற மேம்பாடு, பஞ்சாயத்து ராஜ், ஆறு அறிவியல் மற்றும் தொழில்நுட்பம், அறிவியல் மற்றும் தொழில்துறை ஆராய்ச்சி கவுன்சில், உயிரித் தொழில்நுட்பம், விண்வெளி, அணு ஆற்றல் மற்றும் புவி அறிவியல். துறைகள் உட்பட மத்திய அரசின் பல்வேறு அமைச்சகங்கள் மற்றும் துறைகளின் மூத்த அதிகாரிகள் பங்கேற்றனர்.
கிராமப்புறங்கள் மற்றும் விவசாயத்திற்கு நன்மை பயக்கும் நவீன தொழில்நுட்பங்கள் மற்றும் கண்டுபிடிப்புகளைக் காட்சிப்படுத்தும் வகையில் மத்திய அறிவியல் மற்றும் தொழில்நுட்ப அமைச்சகத்தின் பல்வேறு துறைகள் மற்றும் பிரிவுகளால் பிரதமர் பங்கேற்கும் நிகழ்ச்சியின் கண்காட்சி அரங்கில் 25 முதல் 30 அரங்குகள் அமைக்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816423
அறிவியல் மற்றும் தொழில்நுட்பத்துறை
நகர்ப்புற திடக்கழிவு மேலாண்மை: 'குப்பையில் இருந்து வளம்'
அதிகரித்துக் கொண்டே வரும் மக்கள் தொகை மற்றும் வேகமான நகரமயமாக்கல் ஆகியவற்றின் காரணமாக, கழிவு மேலாண்மையில் மிகப்பெரிய சவாலை நாடு எதிர்நோக்கியுள்ளது.
62 மில்லியன் டன்களாக தற்போது இருக்கும் கழிவின் அளவு, 2030-இல் 150 மில்லியன் டன்களாக அதிகரிக்கும் என்று மதிப்பிடப்பட்டுள்ளது. அறிவியல் பூர்வமான முறைகளை பின்பற்றாமல் தற்போதைய முறையில் குப்பைகள் கையாளப்படுமானால், அதிகளவில் நிலம் தேவைப்படுவதோடு சுற்றுப்புறச்சூழலுக்கும் பாதிப்பு ஏற்படும்.
பிளாஸ்மா ஆர்க் எரிவாயு முறையை பயன்படுத்தி திடக் கழிவை கையாளும் முறை சுற்றுப்புறச் சூழலுக்கு உகந்ததோடு மட்டுமில்லாமல், எரிவாயுவையும் உற்பத்தி செய்யும். இதன் மூலம் சின்கேஸ் என்னும் எரிவாயுவை குப்பையில் இருந்து தயாரிக்கலாம். ஆனால், இந்த முறைக்கு செலவு அதிகமாகும்.
சிஎஸ்ஐஆர்-சிஎம்ஈஆர்ஐ உருவாக்கியுள்ள நகர்ப்புற திடக் கழிவு கையாளும் வசதியின் மூலம் திடக்கழிவை பரவலாக்கி அழிப்பதோடு, மதிப்பு கூட்டப்பட்ட இதர பொருட்களையும் உருவாக்கலாம். காய்ந்த இலைகள் மற்றும் புல்லில் இருந்து இவற்றை உருவாக்க முடியும்.
மண்புழு உரத்தை உருவாக்கி இயற்கை விவசாயத்துக்கு பயன்படுத்திக் கொள்ள முடியும். பையோமாஸ் கழிவு அகற்றம், பாலிமர் கழிவு அகற்றம் மற்றும் சுகாதாரப் பொருட்கள் கழிவு அகற்றம் ஆகியவை இதர முறைகளாகும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1667099
---
(Visitor Counter : 351
பிரதமர் அலுவலகம்
பக்ரைன் நாட்டிற்கு பயணம் சென்றிருந்தபோது அவருக்கு அரசர் ஹமத் மறுமலர்ச்சி விருது வழங்கப்பட்டதை தொடர்ந்து இந்தியப் பிரதமர் ஆற்றிய ஏற்புரை
மாட்சிமை மிகு பஹ்ரைன் நாட்டு அரசர் அவர்களே,
அரசர் ஹமத் பெயரால் அமைந்த மறுமலர்ச்சி விருது பெற்றதை நான் மிகவும் பெருமையாகவும், அதிர்ஷ்டமாகவும் உணர்கிறேன்.
130 கோடி இந்தியர்கள் சார்பாக இந்த கௌரவத்தை நான் பணிவுடன் ஏற்றுக்கொள்கிறேன். இது ஒட்டுமொத்த இந்தியாவுக்கே கிடைத்த பெருமை. இந்த உறவுகள் பல்லாயிரம் ஆண்டுகளுக்கு முந்தையவை.
21 ஆம் நூற்றாண்டில், அவை அனைத்து பகுதிகளிலும் விரிவடைகின்றன. இன்றைய கலந்துரையாடலில், புதிய ஒத்துழைப்புப் பகுதிகளைச் சேர்ப்பதற்கும், நமது உறவுகளை மேலும் வலுப்படுத்துவதற்கும் ஒப்புக்கொண்டது மகிழ்ச்சியான விஷயம்.
இந்தியாவை 5 டிரில்லியன் டாலர் பொருளாதாரமாக மாற்ற இலக்கு வைத்துள்ளோம். இந்த முன்னேற்றத்தைப் பகிர்ந்து கொள்ளும் வகையில் பஹ்ரைன் இந்தியாவுடன் மேலும் நெருக்கமான கூட்டாளியாக இருக்க விரும்புகிறோம்.
இந்திய வம்சாவளியினர் பஹ்ரைனில் உள்ள மிகப்பெரிய வெளிநாட்டு சமூகம் என்பதைக் குறிப்பிடுவதில் நான் மிகவும் மகிழ்ச்சியடைகிறேன். அவர்கள் இங்கே திறந்த மனதுடன் வரவேற்கப்படுகிறார்கள்.
எங்களுக்கு அருகாமையில் இருக்கும் இந்த நெருங்கிய நண்பரை சந்திக்கும் முதல் இந்தியப் பிரதமர் என்பது குறித்து நான் மிகவும் அதிர்ஷ்டசாலியாக உணர்கிறேன்.
எனது பிரதிநிதிகளுக்கும் எனக்கும் தாராளமாக விருந்தோம்பல் வழங்கிய பஹ்ரைனின் தலைமைக்கு நான் நன்றியுள்ளவனாக இருக்கிறேன்.
இந்தியாவில் அவரது மாட்சிமையைப் பெறுவது எனக்கு ஒரு மரியாதையாக இருக்கும்.
மிக்க நன்றி
ஆயுஷ்
மருத்துவ குணம் கொண்ட தாவரங்கள் வளர்ப்பை ஊக்குவிக்க எடுக்கப்பட்ட நடவடிக்கைகள்
தேசிய மூலிகைகள் வாரியத்தின் கீழ் இயங்கும், இந்திய வனவியல் ஆராய்ச்சி மற்றும் கல்வி கவுன்சில் நடத்திய 'இந்தியாவில் மருத்துவ மூலிகைகள்: அவற்றின் தேவை மற்றும் விநியோகத்தின் மதிப்பீடு’, என்ற தலைப்பிலான ஆய்வின்படி 2014-15ல் நாட்டில் மூலிகைகள் / மருத்துவ தாவரங்களின் தேவை சுமார் 5,12,000 மெட்ரிக் டன்கள் என மதிப்பிடப்பட்டுள்ளது. ஆய்வின்படி, சுமார் 1178 மருத்துவ தாவர இனங்கள் வர்த்தக நடைமுறைகளில் பதிவு செய்யப்பட்டுள்ளன, அவற்றில் 242 இனங்கள் ஆண்டுக்கு 100 மெட்ரிக் டன்களுக்கு மேல் அதிக அளவில் வர்த்தகம் செய்யப்படுகின்றன. இந்த 242 இனங்களின் பகுப்பாய்வில் 173 இனங்கள்  காட்டு மூலங்களிலிருந்து சேகரிக்கப்பட்டவை என்பதை வெளிப்படுத்தியது.
ஆயுஷ் அமைச்சகம், இந்திய அரசின் தேசிய ஆயுஷ் மிஷனின் மத்திய நிதியுதவி திட்டத்தை 2015-16 முதல் 2020-21 வரை நாடு முழுவதும் மருத்துவ தாவரங்களை வளர்ப்பதை ஊக்குவிக்கும் வகையில் செயல்படுத்தியது.
விவசாயிகளின் நிலத்தில் முன்னுரிமை அளிக்கப்பட்ட மருத்துவ தாவரங்களை பயிரிடுதல், தரமான நாற்றுகளை வளர்ப்பதற்கும் வழங்குவதற்கும் உரிய நாற்றங்கால்களை நிறுவுதல்,
அறுவடைக்குப் பிந்தைய மேலாண்மை, முதன்மை செயலாக்கம், சந்தைப்படுத்தல் உள்கட்டமைப்பு போன்றவற்றுக்கு ஆதரவு அளிக்கப்பட்டு வருகிறது.
2015-16 நிதியாண்டிலிருந்து 2020-21 வரை நாடு முழுவதும் 56,305 ஹெக்டேர் பரப்பளவில் மருத்துவ தாவரங்களை பயிரிடுவதற்கு ஆயுஷ் அமைச்சகம் ஆதரவு அளித்துள்ளது.
இந்தத் தகவலை மத்திய ஆயுஷ் அமைச்சர் திரு சர்பானந்தா சோனோவால் இன்று மாநிலங்களவையில் எழுத்துப்பூர்வமாக அளித்த பதிலில் தெரிவித்தார்.
அறிவியல் மற்றும் தொழில்நுட்பத்துறை
நவீன இந்தியாவின் அறிவியல் தொழில்நுட்பத்தை புதிய தொழில் நிறுவனங்கள் அதிகம் சார்ந்துள்ளன: மத்திய அமைச்சர் டாக்டர் ஜிதேந்திர சிங்
நவீன இந்தியாவின் அறிவியல் தொழில்நுட்பத்தை புதிய தொழில் நிறுவனங்கள் அதிகம் சார்ந்துள்ளன என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று கூறினார்.
சிறிய மற்றும் பெரிய தொழில் நிறுவனங்கள் நவீன இந்தியாவில் தங்கள் முழு திறனை அடைவதற்கும் தொழில் முனைவோர் வெற்றி பெறுவதற்கும், அறிவியல் செயலிகள் மட்டுமில்லாது, அறிவியல் ஆர்வம் மற்றும் அறிவியல் எண்ணமும் அவசியம் என்றார் அவர்.
ஏழாவது இந்திய சர்வதேச சிறு, குறு, நடுத்தர தொழில் நிறுவனங்கள் ஏற்றுமதி உச்சி மாநாடு-2021-ல் சிறப்புரை ஆற்றிய அமைச்சர், இந்தியாவில் பெரிய தொழிற்சாலைகளுக்கான அடித்தளமாக போட்டித்திறன் மிக்க மற்றும் நவீன தொழில்நுட்பத்தை பயன்படுத்தும் சிறு மற்றும் குறு நிறுவனங்கள் விளங்கும் என்றார். வெற்றிகரமான ஆராய்ச்சி மற்றும் தொழில்நுட்ப வெளிப்பாடுகளை தொழிற்சாலைகளுடன் பகிர்ந்து கொள்ளுமாறு அறிவியல் சமூகத்தை அவர் கேட்டுக்கொண்டார்.
எதிர்கால தொழில் முனைதலை அறிவியல் மற்றும் தொழில்நுட்பம் வழிநடத்தும் என்று கூறிய அவர், மாறும் காலங்களுக்கேற்ப புதிய தொழில்கள் உருவாக வேண்டும் என்றார்.
அறிவியல் மற்றும் தொழில்நுட்பத்தை சிறப்பாக பயன்படுத்துவதன் மூலம் பல்வேறு வேளாண் புது நிறுவனங்கள் பலருக்கு வாழ்வாதாரம் அளிப்பதாக அமைச்சர் கூறினார். 2022-க்குள் விவசாயிகளின் வருவாயை இரட்டிப்பாக வேண்டும் என்ற பிரதமர் திரு நரேந்திர மோடியின் அறைக்கூவல் குறித்து பேசிய டாக்டர் ஜிதேந்திர சிங், வேளாண், அதை சார்ந்த துறைகள் மற்றும் ஆராய்ச்சியாளர்களின் கவனம் உற்பத்தி மீது இல்லாமல், உற்பத்தி திறன் மீது இருக்க வேண்டும் என்று கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747403
பெண்கள் மற்றும் குழந்தை நலன் அமைச்சகம்
குழந்தைகளுக்கான பிஎம் கேர்ஸ் திட்டம் குறித்த காணொலி பிராந்திய கூட்டங்களுக்கு தேசிய குழந்தை உரிமைகள் பாதுகாப்பு ஆணையம் ஏற்பாடு
குழந்தைகளுக்கான பிஎம் கேர்ஸ் திட்டத்தின் பல்வேறு அம்சங்களைப் பற்றிய விழிப்புணர்வை அதிகரிப்பதற்காக, ஏப்ரல் 22 மற்றும் 23 ஆகிய தேதிகளில் காணொலி பிராந்திய மாநாடுகளை தேசிய குழந்தைகள் உரிமைகள் பாதுகாப்பு ஆணையம் ஏற்பாடு செய்தது.
கொவிட்-19 பெருந்தொற்றால் பெற்றோர் அல்லது பாதுகாவலர்களை இழந்த குழந்தைகளுக்கு விரிவான ஆதரவை வழங்குவதற்காக மே 29, 2021 அன்று குழந்தைகளுக்கான பிஎம் கேர்ஸ் திட்டம் பிரதமரால் தொடங்கப்பட்டது. அத்தகைய குழந்தைகளின் நல்வாழ்விற்கு சுகாதாரக் காப்பீடு மூலம் இந்தத் திட்டம் வகைசெய்வதோடு, கல்வியின் மூலம் அவர்களுக்கு அதிகாரம் அளித்து, நிதி ஆதரவுடன் தன்னிறைவை அடைவதற்கு அவர்களை தயார்படுத்துகிறது.
இணையதளம் மூலம் குழந்தைகளை அடையாளம் காணவும், பதிவு செய்யவும் மற்றும் ஆதரவளிக்கவும் தொழில்நுட்பத்தை மேம்படுத்தும் திட்டத்தை மத்திய பெண்கள் மற்றும் குழந்தைகள் மேம்பாட்டு அமைச்சகம் செயல்படுத்துகிறது.
அருணாச்சலப் பிரதேசம், அசாம், மணிப்பூர், மேகாலயா, மிசோராம், நாகாலாந்து, சிக்கிம், திரிபுரா, பீகார், ஜார்க்கண்ட், ஒடிசா, மேற்கு வங்காளம், ராஜஸ்தான், குஜராத், மகாராஷ்டிரா, கோவா, தாத்ரா மற்றும் நகர்ஹவேலி, டாமன் மற்றும் டையூ, மத்தியப்பிரதேசம், சத்தீஸ்கர் ஆகிய மாநிலங்கள் மற்றும் யூனியன் பிரதேசங்களுக்கான மாநாடு ஏப்ரல் 22 2022 அன்று நடைபெற்றது.
ஜம்மு & காஷ்மீர், லடாக், சண்டிகர், இமாச்சலப் பிரதேசம், உத்தரகாண்ட், பஞ்சாப், தில்லி, உத்தரப் பிரதேசம், ஹரியானா, ஆந்திரப் பிரதேசம் தெலங்கானா, கர்நாடகா, தமிழ்நாடு, கேரளா, லட்சத்தீவு, அந்தமான் மற்றும் நிக்கோபார் தீவு, மற்றும் புதுச்சேரி ஆகிய மாநிலங்கள் மற்றும் யூனியன் பிரதேசங்களுக்கான மாநாடு ஏப்ரல் 23, 2022 அன்று நடைபெற்றது .
இதில் வரவேற்புரை ஆற்றிய தேசிய குழந்தைகள் உரிமைகள் பாதுகாப்பு ஆணையத்தின் தலைவர் திரு பிரியங்க் கனூங்கோ, கல்வி ஆதரவு, சுகாதாரம், கல்வி உதவித்தொகை உள்ளிட்ட நடவடிக்கைகளுடன் பெற்றோர்களை இழந்த குழந்தைகளை பாதுகாக்க, அவர்களது 23 வயது வரை பிரதமர் பாதுகாவலராக செயல்பட்டு வருவதாக அவர் குறிப்பிட்டார். அனைத்து மாவட்டங்களிலும் இதுபோன்ற குழந்தைகள் உள்ளனர். அந்த குழந்தைகளை இத்திட்டத்துடன் இணைக்க வேண்டும் என்றும் இதனால் இத்தகைய குழந்தைகள், திட்டத்தின் அனைத்து நன்மைகளையும் பெறுவார்கள் என்றும் அவர் கூறினார்.
மத்திய அரசின் பெண்கள் மற்றும் குழந்தைகள் மேம்பாட்டு அமைச்சகத்தின் செயலாளர் திரு இந்தேவர் பாண்டே சிறப்புரையாற்றுகையில், 2021 மே 29 அன்று தொடங்கப்பட்ட குழந்தைகளுக்கான பிஎம் கேர்ஸ் திட்டம் நிதியுதவி, உண்டு உறைவிடம், கல்வி மற்றும் உதவித்தொகை உட்பட 4 கூறுகளைக் கொண்டுள்ளது என்று குறிப்பிட்டார். நான்கு பிராந்திய மாநாடுகளை ஏற்பாடு செய்வதில் தேசிய குழந்தைகள் உரிமைகள் பாதுகாப்பு ஆணையத்தின் முயற்சிகளை திரு இந்தேவர் பாண்டே பாராட்டினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819859